**ZÁPISNICA**

zo zasadania rodičovskej rady konanej dňa 16.9.2013

PROGRAM

1.Privítanie

2. Zhodnotenie čerpania rozpočtu na školský rok 2012/2013

3. Návrh rozpočtu na školský rok 2013/2014

4. Príspevok ZRPŠ 30eur.

5. Hlasovanie o schválení nového rozpočtu

1.

Predsedníčka rodičovskej rady pani Púchla privítala všetkých prítomných /viď priložená prezenčná listina/.

2.

Hospodár rady rodičov pán Mário Bruckmyer zhodnotil čerpanie finančných prostriedkov v minulom školskom roku. Porovnal skutočné čerpanie prostriedkov s navrhovaným. U niektorých položiek došlo k minimálnemu prečerpaniu /reprezentácia školy, literárna exkurzia, anketa športovec roka/, naopak u niektorých /nákup športového materiálu, odmena pre najlepších študentov, knihy/ hlavne vďaka sponzorom sa prostriedky nevyčerpali a bola vytvorená rezerva 2 974,18eur, ktorá sa presúva do budúceho obdobia.

3.

Bol predložený návrh nového rozpočtu na školský rok 2013/2014. Položky rozpočtu sú totožné s tým minuloročným, okrem položky Nový blesk – notebook, ktorá sa v novom rozpočte nevyskytuje. Výšky navrhovaných prostriedkov sú minimálne upravené podľa prečerpania resp. nevyčerpania v školskom roku.

4.

Splatnosť príspevku ZRPŠ vo výške 30eur je možná buď v hotovosti u triednych učiteľov alebo prevodom na účet. Čiastku je možné splatiť v dvoch splátkach a to do konca októbra a do konca februára. Predpokladá sa výber príspevku od 473 zapísaných žiakov gymnázia, je možné udeliť výnimky neplatiť u žiakov zo sociálne slabých rodín.

5.

Nový návrh rozpočtu na školský rok 2013/2014 bol rodičmi v jednotlivých triedach odsúhlasený a rodičovská rada ho schválila a zároveň sa Rada rodičov dohodla na vyčlenení a čerpaní čiastky 1.500,- EUR na nákup počítačov a kancelárskeho papiera.

6,

V triede III.B 11 prítomných rodičov a v triede III.S 11 rodičov bolo za zníženie rodičovského príspevku. Väčšina rodičov bola za zachovanie výšky rodičovského príspevku 30,- EUR na žiaka.

V Trnave, dňa 17.9. 2013

Vypracovala: Ing. Kamila Vavrušková